recursal/SuperWikiNEXT-32B huggingface dataset:
|  |
| --- |
| Pavens våpenskjold |
| Den katolske kirkens hierarki |
| Pave

---

Patriark

---

Kardinal

---

Storerkebiskop

---

Primas

---

Metropolitt

---

Erkebiskop

---

Biskop

---

Generalsuperior

---

Biskop-prelat

---

Biskop-abbed

---

Militærordinarius

---

Personalprelat

---

Abbed

---

Apostolisk vikar

---

Apostolisk eksark

---

Apostolisk ordinarius

---

Apostolisk prefekt

---

Apostolisk administrator

---

Misjonsprest *sui iuris* |

Et **territorialprelatur** er en organisasjonsstruktur i Den katolske kirke som tilsvarer et bispedømme, men har noe lavere rang. Deres overhyrder kalles *biskop-prelater*. Denne ordningen brukes for områder som har for få medlemmer til å kunne utgjøre selvstendige bispedømmer.

I Norge er Tromsø stift og Trondheim stift territorialprelaturer. På verdensbasis fins det (per 2010) 46 territorialprelaturer i Den katolske kirke.

Eksterne lenker
---------------

* Fullstendig liste over og informasjon om alle nåværende territorialprelaturer (engelsk)
**Territorialprelaturet Schneidemühl** (tysk) eller **Piła** (polsk) var et tysk og senere polsk romersk-katolsk territorialprelatur som eksisterte fra 1930 til 1972. Med opprettelsen av Den polske korridor etter første verdenskrig hadde mesteparten av de tyske provinsene Vestpreussen og Posen blitt gitt tilbake til Polen. På det kirkelige plan innebar det at deler av Chełmno (*Kulm*) bispedømme og Poznań-Gniezno (*Posen-Gnesen*) erkebispedømme fremdeles lå i Det tyske rike, men var blitt adskilt fra sine respektive bispeseter gjennom den nye statsgrensen.

Erkebiskop Edmund Dalbor av Poznań-Gniezno oppnevnte derfor i 1920 en generalvikar for de berørte sognene. Området, som bestod av fire adskilte «øyer» langs den tysk-polske grensen, fikk i 1923 av pave Pius XI status som apostolisk administrasjon med sete i Tütz (*Tuczno*). Setet ble i 1926 flyttet til Schneidemühl (*Piła*). 1930 ble administrasjonen opphøyet til territorialprelatur, og samtidig løst fra Poznań-Gniezno erkebispedømme og i stedet lagt til Breslaus (*Wrocławs*) kirkeprovins.

Prelat Franz Hartz tok opp sitt arbeid i 1931, men måtte flykte til Vest-Tyskland i 1945. Selv om prelaturet etter andre verdenskrig lå i Polen, bestod det videre. Etter Hartz' død i 1953 valgte Polens kirkemyndigheter en kapitularvikar til prelaturet. Opphevelsen skjedde først i sammenheng med reorganiseringen av de polske bispedømmene i 1972. Prelaturets område gikk da opp i de nye bispedømmene Gorzów og Koszalin-Kołobrzeg.

  


| * v
* d
* r
Katolske bispedømmer i Polen |
| --- |
| Nåværende bispedømmer: | 
* Białystok
* Bielsko-Żywiec
* Bydgoszcz
* **Częstochowa**
* Drohiczyn
* Elbląg
* Ełk
* **Gdańsk**
* Gliwice
* **Gniezno**
* Kalisz
* **Katowice**
* Kielce
* Koszalin-Kołobrzeg
* **Kraków**
* Legnica
* **Łódź**
* Łomża
* Łowicz
* **Lublin**
* Opole
* Pelplin
* Płock
* **Poznań**
* **Przemyśl**
* ***Przemyśl-Warszawa***
* Radom
* Rzeszów
* Sandomierz
* Siedlce
* Sosnowiec
* Świdnica
* **Szczecin-Kamień**
* Tarnów
* Toruń
* **Warmia**
* **Warszawa**
* Warszawa-Praga
* Włocławek
* **Wrocław**
* *Wrocław-Gdańsk*
* Zamość-Lubaczów
* Zielona Góra-Gorzów

 | Kart over Polens romersk-katolske bispedømmer og kirkeprovinser |
| Bispedømmer som historisk lå helt eller delvis i dagens Polen: | 
* Augustów
* Berlin
* Breslau
* Cammin
* Chełm
* Chełmno
* Danzig
* Ermland
* **Gnesen-Posen**
* Gorzów
* Janów
* Julin
* Kamień
* Kołobrzeg
* Kujawy
* Kulm
* Lebus
* *Lemkowszczyzna*
* Lubaczów
* Lubusz
* **Lwów**
* Miśnia
* **Ołomuniec**
* Piła
* Pińsk
* Podlasie
* Pomezania
* **Praga**
* Schneidemühl
* Sejny
* Tyniec
* Wigry
* **Wilno**
* Wolin

 |
| (erkebispedømmer i fet; ukrainsk-katolske eparkier i kursiv) |

|  |  |
| --- | --- |
| Oppslagsverk/autoritetsdata | CatolicDiocese
 |
**Berit Kvinge Tjøme** (født 5. august 1951, død 10. april 2015 i Bærum) var en norsk pianopedagog, musikkforsker og musikkjournalist. Hun er mest kjent for sitt omfattende forskningsarbeid omkring komponisten Fartein Valen.

Tjøme var utdannet pianopedagog og musikkviter. Hun tok hovedfag i musikkvitenskap ved Universitetet i Oslo med en avhandling om Fartein Valens ensatsige orkesterstykker. Hun startet deretter på sitt doktorgradsarbeid ved Københavns universitet under ledning av Jan Maegaard, en ledende ekspert på Den andre wienerskole. Hun hadde også et ettårig forskningsopphold ved Yale University før hun avla doktorgraden ved Universitetet i Oslo i 1997. Under arbeidet med den faglitterære boken *Trekkfuglen* hadde hun et lengre forskningsopphold ved Arnold Schoenberg Center i Wien.

Som musikkjournalist skrev Tjøme en rekke konsertanmeldelser, aviskronikker og artikler i aviser og musikktidsskrifter. Hun hadde også egne program i NRK P1 og ga flere vitenskapelige bidrag ved internasjonale forskerkongresser.

Bibliografi i utvalg
--------------------

* Tjøme, Berit Kvinge (1984). *Særtrekk ved satsteknikken i Fartein Valens ensatsige orkesterstykker : Belyst ved verkene Pastorale, Le cimetière marin og Ode til Ensomheten* (Hovedoppgave). Oslo: Universitetet i Oslo.
* Tjøme, Berit Kvinge (2002). *The articulation of sonata form in atonal works by Fartein Valen : analyses of his Violin concerto, op. 37 and Symphony no. 3, op. 41* (Doktoravhandling) **(engelsk)**. Oslo: Universitetet i Oslo.
* Tjøme, Berit Kvinge (2012). *Trekkfuglen: Komponisten Fartein Valen*. Oslo: Novus Forlag. ISBN 978-82-7099-689-6.

Kilder
------

* Tjøme, Berit Kvinge (2013). «Fartein Valens ekspressive lyrikk» (PDF). *Musikkpedagogen*. 2013 (1): 6 ff. Arkivert fra originalen (PDF) 28. august 2016. Besøkt 17. oktober 2017.
* «Berit Kvinge Tjøme». *Aftenposten*. 30. april 2015.  Bruk av `|besøksdato=` krever at `|url=` også er angitt. (hjelp)

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**Abdul Latif Rashid** (født 10. august 1944) er en irakisk kurdisk politiker som har vært Iraks president siden 17. oktober 2022. Han var tidligere, fra 2006, minister for vannforsyning i regjeringen til Nouri al-Maliki. Før det hadde han samme ministerpost i Iraks overgangsregjering og interimsregjering fra 2003 til 2006. Før han ble statsråd var han talsmann for Kurdistans patriotiske union (PUK) i Storbritannia.

Biografi
--------

Rashid ble født i 1944 i Suleimania i Kurdistan-regionen i Irak i en velstående kurdistansk familie. Han utdannet seg i Storbritannia og ble sivilingeniør ved University of Liverpool og tok mastergrad og doktorgrad ved University of Manchester Etter endt utdanning vendte han tilbake til Irak og ble aktivt med i PUK under Jalal Talabanis ledelse.

Rashid har fremmet flere utbyggingsprosjekter innen landbruket. Han jobbet også tidligere for FNs organisasjon for ernæring og landbruk (FAO) i Jemen og Saudi-Arabia og har vært visepresident og medlem av eksekutivkomiteen i Iraks nasjonale kongress (INC) og talsmann for kurderne i PUK.

I tillegg til sine tekniske kvalifikasjoner har Rashid vært en aktiv og markert politiker i opposisjonen mot Saddam Hussein og han har representert kurderne og opposisjonen i internasjonal sammenheng.

Iraks president
---------------

Etter flere utsettelser ble presidentvalget gjennomført 13. oktober 2022. Rashid stilte da som kandidat mot den sittende presidenten Barham Salih. Rashid fikk 61.33% av stemmene i første valgomgang og 62,07% i andre. Begge kandidatene representerte kurdernes parti PUK. Presidentperioden er fire år.

Familie
-------

Han er gift med Shanaz Ibrahim Ahmed som også er politiker og som er søster til Hero Ibrahim Ahmed, enke etter Iraks tidligere president Jalal Talabani.

Referanser
----------

1. 1 2   .  Manglende eller tom `|tittel=` (hjelp)
2. ↑  «Iraqi parliament elects Abdul Latif Rashid as new president». Al Jazeera. 13. oktober 2022.
3. ↑  Politisk sentrumsparti i Irak, stiftet i 1992, primært et opposisjonsparti mot Saddam Husseins styre.
4. ↑  Valgdagen var først satt til 7. februar 2022, men på grunn av boikott fra et flertall i parlamentet ble det utsatt flere ganger.
5. ↑  For å vinne i første valgomgang må en kandidat få 2/3 av stemmene. I andre valgomgang er det nok med alminnelig flertall.
6. ↑  «Iraqi parliament elects Abdul Latif Rashid as new president». www.aljazeera.com. 14. oktober 2022.
Operasjon Warp SpeedKoronaviruspandemien
President Donald Trump annonserte offisielt *Operation Warp Speed* den 15. mai 2020 i White House Rose Garden.
**Operation Warp Speed** er et offentlig-privat partnerskap initiert av den amerikanske regjering for å tilrettelegge for og påskynde utvikling, produksjon og distribusjon av COVID-19-vaksiner, -terapier og -diagnostiseringshjelpemidler. Det ble lansert av Donald Trumps regjering tidlig i april 2020.

Operation Warp Speed er ment å fremme masseproduksjon av flere forskjellige vaksiner basert på tidlige håndfaste indikasjoner, slik at man raskere kan distribuere dem dersom klinisk testing viser at én eller flere av dem er sikre og effektive. Planen tar høyde for at det vil være flere vaksiner som ikke vil vise seg sikre eller effektive, slik at dette programmets kostnader vil være høyere enn ved typisk vaksineutvikling. Men dette vil potensielt muliggjøre at gode vaksiner kan bli tilgjengelige adskillige måneder tidligere enn mer typiske tidslinjer skulle tilsi.

Den amerikanske kongressen bevilget nesten 10 milliarder dollar til Operation Warp Speed: Av disse bevilgningene øremerket Kongressen 6,5 milliarder dollar til mottiltaksutvikling gjennom BARDA, og 3 milliarder dollar til National Institutes of Healths forskning.

Operation Warp Speed er et *interagency program*[*klargjør*] som omfatter komponenter av Department of Health and Human Services, med Centers for Disease Control and Prevention, Food and Drug Administration, National Institutes of Health, og Biomedical Advanced Research and Development Authority, og likeså Department of Defense; private selskaper, andre føderale enheter som Department of Agriculture, Department of Energy og Department of Veterans Affairs.

Referanser
----------

1. ↑  «Remarks by President Trump on Vaccine Development». White House. 15. mai 2020.  Arkivert 10. august 2020 hos Wayback Machine.
2. ↑  Jacobs, Jennifer; Armstrong, Drew (29. april 2020). «Trump's 'Operation Warp Speed' aims to rush coronavirus vaccine». *Bloomberg News*.
3. ↑  Cohen, Jon (12. mai 2020). «Unveiling 'Warp Speed,' the White House's America-first push for a coronavirus vaccine». doi:10.1126/science.abc7056.
4. ↑  Sanger, David E. (29. april 2020). «Trump seeks push to speed vaccine, despite safety concerns». *New York Times*.
5. ↑  Jacobs, Jennifer; Armstrong, Drew (29. april 2020). «Trump's 'Operation Warp Speed' Aims to Rush Coronavirus Vaccine». *Bloomberg News*.
6. ↑  Division, News (15. mai 2020). «Trump Administration Announces Framework and Leadership for 'Operation Warp Speed'». *HHS.gov* **(engelsk)**. Arkivert fra originalen 16. desember 2020. Besøkt 22. juli 2020.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Huan** (kinesisk: 洹河; pinyin: **Huán Hé**), eller **Anyang-elven** (安阳河), er en elv i provinsen Henan i Kina, og er del av elvesystemet til Haifloden. Elven har sitt utspring nord i fylket Linzhou i nordvestre Henan, og flytter inn i elven Wei nær Neihuang fylke nordøst i provinsen.

Utgravningsfeltet Yinxu, i landsbyen Xiaotun innenfor byprefekturet Anyang ved elvens sødre bredd, er blitt identifisert som Shangdynastiets siste hovedstad, og var bebodd mellom det 13. og 11. århundre før Kristus. En by med bymurer og tempelkompleks funnet i Huanbei på elvens nordre bredd rett overfor Yinxu, var bebodd i annen den av det 14. århundre f.Kr. og ble ødelagt omtrenr da Yinxu ble bygd.

Elvens navn, *Huan* 洹, har vært i bruk siden minst 1000 år f.Kr. Skrifttegnet 洹 er blitt funnet både på orakelbein og bronsekar.

Referanser
----------

1. ↑  Jing m.fl. 2013, s. 343–366
2. ↑  Li 2013, s. 69

Litteratur
----------

* Jing, Zhichun; Tang, Jigen; Rapp, George; Stoltman, James (2013). «Recent discoveries and some thoughts on early urbanization at Anyang». *A Companion to Chinese Archaeology*. John Wiley & Sons. s. 343–366. ISBN 978-1-118-32572-8.
* Li, Feng (2013). *Early China: A Social and Cultural History*. Cambridge University Press. ISBN 978-0-521-89552-1.


|  |  |
| --- | --- |
| Oppslagsverk/autoritetsdata | GeoNames
 |
**Arne Mortensen** (født 14. oktober 1900 i Stavanger, død 28. februar 1942) var en norsk roer som deltok i de olympiske leker 1920 i Antwerpen.

Mortensen vant en olympisk bronsemedalje i roing i OL 1920 i Antwerpen. Han var med som roer på den norske åtteren som kom på tredjeplass bak USA og Storbritannia. Mannskapet på den norske båten var; Theodor Nag, Conrad Olsen, Adolf Nilsen, Håkon Ellingsen, Thore Michelsen, Arne Mortensen, Karl Nag, Tollef Tollefsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Norge møtte og beseiret Tsjekkoslovakia i kvartfinalen, men tapte siden i semifinalen til Storbritannia.

OL-medaljer
-----------

* Bronse 1920 Belgias flagg Antwerpen - Bronse i roing, åtter Norges flagg Norge

Referanser
----------

1. 1 2   sports-reference.com, «Arne Mortensen», Sports-Reference.com olympisk utøver-ID mo/arne-mortensen-1, besøkt 31. januar 2020[Hentet fra Wikidata]
2. 1 2   World Rowing athlete database, «Arne Mortensen», World Rowing-ID 29b62596-ac40-45db-b0db-d0a45143b546, besøkt 8. mars 2021[Hentet fra Wikidata]

Eksterne lenker
---------------

* (en) Arne Mortensen – Olympics.com Rediger på Wikidata

* (en) Arne Mortensen – Olympic.org Rediger på Wikidata

* (en) Arne Mortensen – Olympedia Rediger på Wikidata

* (en) Arne Mortensen – Sports-Reference (OL-resultater – arkivert) Rediger på Wikidata

* (en) Arne Mortensen – databaseOlympics.com (arkivert) Rediger på Wikidata

* (en) Arne Mortensen – FISA Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Eigedomsmekling Sogn og Fjordane AS** er et eiendomsmeglerselskap i Sogn og Fjordane og formidler årlig nærmere 500 salgs- og oppgjørsoppdrag (2009). Markedsområdet er primært Sogn og Fjordane fylke.

Selskapet ble etablert i 1995 som en avdeling i Sparebanken Sogn og Fjordane. Eigedomsmekling Sogn og Fjordane har nå 11 ansatte fordelt på fire avdelingskontor i Florø, Førde, Stryn og Sogndal. Egen oppgjørsavdeling i Førde. Selskapet ble i 2008 skilt ut som et eget aksjeselskap og er et heleid datterselskap av Sparebanken Sogn og Fjordane.

Historie
--------

Sparebanken Sogn og Fjordane startet med eiendomsmegling i 1995. Banken var også deleier i Sogn Eigedomskontor AS, men solgte seg ut av selskapet i 1997. Frem til 2002 hadde eiendomsmegling et kontor i Førde med tre meglere og utvidet med nytt kontorsted i Florø. Siden har selskapet etablert seg i Stryn (2006) og i og Sogndal (2007). I 2008 etablerte Sparebanken Sogn og Fjordane datterselskapet SSF Eigedomsmekling AS, som er et heleid datterselskap av banken. SSF Eigedomsmekling AS skiftet navn til Eigedomsmekling Sogn og Fjordane AS i 2010.
| Operation Odyssey Dawn |
| --- |
| Konflikt: Libyske flyforbudssonen |
|  |
| 

|  |  |
| --- | --- |
| Dato | 19. mars 2011 - 31. mars |
| Sted | Libya |

 |
| Stridende parter |
| USAs flagg USA
Belgias flagg Belgia
Danmarks flagg Danmark
Nederlands flagg Nederland
Norges flagg Norge
Italias flagg Italia
Qatars flagg Qatar
Spanias flagg Spania | Libyas flagg Libya |
| Kommandanter og ledere |
| USAs flagg Barack Obama
USAs flagg Robert Gates
USAs flagg General Carter Ham
USAs flagg Admiral Samuel Locklear | Libyas flagg Muammar al-Gaddafi
Libyas flagg Saif al-Islam Gaddafi
Libyas flagg Khamis Gaddafi |

**Operation Odyssey Dawn** var kodenavnet for det amerikanske bidraget i den libyske flyforbudssonen. Canada hadde tilsvarende Operation Mobile, Frankrike Opération Harmatta og Storbritannia Operation Ellamy. Forslaget om en flyforbudssone kom etter det libyske opprøret i 2011. Formålet var å hindre styrker lojale til Muammar al-Gaddafi i å utføre luftangrep mot opprørstyrkene. Flere land var forberedt på å delta i militære aksjoner etter en konferanse i Paris 19. mars 2011. Den norske F-16 styrken på Kreta var fra 24. mars 2011 en del av «Odyssey Dawn». Det norske bidraget ble 31. mars 2011 overført til Operasjon Unified Protector.

Kommandoforhold
---------------

General Carter F. Ham, U.S. Army, er sjef for *United States Africa Command (AFRICOM)* som har hovedkvarter i Kelly Barracks, Stuttgart i Tyskland. AFRICOM er strategisk kommando for operasjon Odyssey Dawn. Taktisk kommando er gitt til admiral Samuel J. Locklear, som er sjef for USAs marinestridskrefter i Europa. Han utøver sin kommando fra kommandoskipet *USS Mount Whitney* som er i Middelhavet. President Obama har bestemt at USAs militære ledelse snart vil bli nedskalert og vurderer kommandooverføring av operasjonen til enten UK, Frankrike eller NATO

Referanser
----------

1. ↑  «Forsvaret, Klare for innsats». Arkivert fra originalen 26. mars 2011. Besøkt 24. mars 2011.
2. ↑  «News Article: Coalition Launches Operation Odyssey Dawn». Defense.gov. 19. mars 2011. Besøkt 19. mars 2011.
3. ↑  General Carter Ham, U.S. Army (19. mars 2001). «STATEMENT: AFRICOM Commander on Commencement of Military Strikes in Libya». *Statement*. U.S. Africa Command. Besøkt 19. mars 2011.
4. ↑  Ian Pannell. «BBC News - Libya: US 'to reduce role in military campaign'». Bbc.co.uk. Besøkt 21. mars 2011.
5. ↑  Sanskar Shrivastava (22. mars 2011). «US to Hand job The Command of Military Operation in Libya to UK, France or NATO». The World Reporter. Besøkt 22. mars 2011.

|  |  |
| --- | --- |
| Oppslagsverk/autoritetsdata | LCCN
 |
**Arngrim Brandsson** (*Arngrímr Brandsson*) var en islandsk dikter (skald) og abbed i Tingøyrar kloster (*Þingeyraklaustur*) på nordre Island årene 1350-1361. Han er best kjent for å ha skrevet en biskopsaga (Guðmundar saga helga) om Hólarbiskopen Gudmund Arason den gode (*Guðmundur Godi Arason*), som gjennom sin gavmildhet mot de fattige ble anklaget for sløsing med kirkens midler og dermed kom i konflikt med de andre høvdinger.

Prest og abbed
--------------

Arngrim var innsatt som prest i Odda i Rangárvöllum før 1334. I 1350 ble han ordinert til abbed i Tingøyrarklosteret etter at den tidligere abbeden Stefáns Gunnlaugssonar døde. Ordinasjonen ble foretatt av biskop Ormr Ásláksson ved Laurentiusmesse 10. august 1351. Klosteret på Þingeyra var Islands eldste benediktinerkloster, opprettet i 1133.

Han døde den 13. oktober 1361. Etter sin død ble han tilbedt som en helgen på Island og fikk omtale som et stort mirakel.

Dikter
------

Prosesjon med Gudmund den godes relikvieskrin.
Sagaen om biskop Gudmund, som tar opp flere hendelser i biskopens liv, har også for ettertiden bevart mange av versene til dikteren Einar Gilsson. Sagaen skal ha blitt skrevet i 1345. Sagaen er skrevet på latin. Einar var en av de første rímur-dikterne på Island som vi kjenner navnet til.

Arngrim forfattet også en dråpa i *hrynhent*-versemål om biskop Gudmund. Diktet, som er bevart i sin helhet, har 66 vers med to strofers refreng og følger sagainnholdet svært tett. Finnur Jónsson antok at dråpaen ble diktet etter oppfordring fra biskop Orm Aslaksson (*Ormr Ásláksson*) i anledning av nedlegging av relikvieskrinet med biskop Gudmunds ben.

Orgelbygger
-----------

Arngrim hadde stor interesse for musikk. Han skal ha vært i Norge i noen år fra 1329, muligens også tidligere, og gått i lære hos orgelmesteren i Nidaros. Etter dette skal han ha dratt tilbake til Island med et orgel han hadde bygd selv, og har dermed sannsynligvis vært Islands første orgelbygger.

Referanser
----------

1. ↑  J. Oskar Andersen (red.), Kirke-leksikon for Norden, bd. 4, s 544
2. ↑  Den katolske kirkes biografi om Gudmund Arason
3. ↑  Fredrik Paasche, Norges og Islands litteratur inntil utgangen av Middelalderen, s 532
4. ↑  Per Fridtjov Bonsaksen, Wagnerorglet : og en vandring i Nidaros domkirkes orgelhistorie, s 10

Kilder
------

* *Saga Guðmundar Arasonar, Hólabiskups, eptir Arngrim ábóta* i *Biskupa sögur*, II, København, 1878.
* Finnur Jónsson, *Den oldnorske og oldislandske litteraturs historie*, bd. III, 2 utg. København 1924, side 9.

Eksterne lenker
---------------

* Arngrímr ábóti:. *Guðmundar vamp byskups* 1-66
* *Kvæði um Gudmund* 1-3.[*død lenke*]

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI
 |
**Eigil Rothe**, (født 1. juli 1868 på Frederiksberg, død 7. november 1929 samme sted) var en dansk maler og konservator. Rothe var utdannet ved Kunstakademiet, malte noen få portretter og landskapsbilder, men er kjent for sitt livslange arbeid med konservering av kalkmalerier i danske kirker.

Restaureringen og konserveringen av kalkmaleriene kom inn i en vitenskapelig form med Rothes arbeide. Han skrev ned nøyaktige informasjoner av funnene og supplerte dem med akvareller og fotografier. 

Sammen med kjemikere utarbeidet han Carlsbergpreparatet som ble benyttet som bindemiddel og overstrykning slik at kalkmaleriene kunne avvaskes. Denne metoden er ikke lenger i bruk ettersom preparatet ikke kan fjernes.

Rothe var knyttet til Nationalmuseet som konservator.

Referanser
----------

1. ↑   Artists of the World Online, AKL Online kunstner-ID 40146435[Hentet fra Wikidata]
2. 1 2   Kunstindeks Danmark, Kunstindeks Danmark kunstner ID 11535, besøkt 9. oktober 2017[Hentet fra Wikidata]
3. ↑   denstoredanske.dk[Hentet fra Wikidata]

Eksterne lenker
---------------

* (da) Eigil Rothe på Kunstindeks Danmark / Weilbachs Kunstnerleksikon

|  |  |
| --- | --- |
| Oppslagsverk/autoritetsdata | Dansk biografisk leksikon **·** BIBSYS **·** Kunstindeks Danmark **·** VIAF
 |

Portal: Danmark
**Operativ psykologi** er et bredt fagområde innen psykologi som anvender psykologisk og adferdsvitenskapelig ekspertise og teknikker innen felt som nasjonal sikkerhet, militær og sivil etterretningsvirksomhet og innen politi og andre etterforskningssammenhenger. Operativ psykologi søker å forstå, ramme eller påvirke et individ, en gruppe eller en organisasjon for å oppnå taktiske, operative eller strategiske mål.

Fagområdet har røtter tilbake til slutten av 1940-årene, da psykologer arbeidet med oppgaver innen kontraetterretning i Office of Strategic Services, en forløper for CIA. Fra 1970-årene ble psykologer i økende grad involvert i politiarbeid, særlig i gisselsituasjoner og andre ekstremt krevende situasjoner, og psykologer la grunnlaget for moderne gisselforhandlingsteknikk. Fra slutten av 1900-tallet har operativ psykologi i økende grad blitt tatt i bruk innen nasjonal sikkerhet og etterretningsoperasjoner. Eksempler kan være utvikling av antiopprørsstrategier bl.a. ved bruk av psykologiske profiler, forhørsteknikker, informasjonspsykologiske operasjoner, personellutvelgelse i militære og etterretningsmessige sammenhenger.

Operativ psykologi bygger blant annet på klinisk psykologi og på andre psykologiske fagområder, men er ikke selv et klinisk fag.[1] Operativ psykologi overlapper blant annet med fagområder som militærpsykologi, rettspsykologi og det feltet som tradisjonelt kalles psykologisk krigføring eller psykologiske operasjoner («psyops»).

Referanser
----------

1. ↑  Thomas J. Williams (2013). «Operational Psychology». I Bret A. Moore og Jeffrey E. Barnett (red.), *Military Psychologists' Desk Reference*, Oxford University Press, 2013, doi: 10.1093/med:psych/9780199928262.003.0013
Grevskapet London 1888–1965
**Grevskapet London** var et administrativt og seremonielt grevskap fra 1888 til 1965. Det grenset mot Middlesex i nord og vest, Essex i nordøst, Kent i sørøst og Surrey i sør. Grevskapet utgjorde et areal på noe under 75 000 acre eller 30 351 hektar og la geologisk innenfor Londonbassenget.

Grevskapet ble opprettet som en del av innføringen av grevskapsråd, og ble styrt av London Country Council. Det dekket ikke hele det området som i dag er Stor-London, og styrte heller ikke i City of London. Grensene ble satt til det området som blitt administrert av Metropolitan Board of Works tidligere, det vil si deler av Middlesex, Surrey og Kent. Dette området består i dag av bydelene Camden, Greenwich, Hackney, Hammersmith and Fulham, Islington, Kensington and Chelsea, Lambeth, Lewisham, Southwark, Tower Hamlets, Wandsworth og Westminster. 

I 1965 ble grevskapet oppløst og innlemmet i det nye Stor-London, der det tilsvarer området kjent som indre London. Grevskapsadministrasjonen overlevde i forminsket versjon som Inner London Education Authority, som tok seg av utdanningsspørsmål frem til 1980-årene.

Bydeler
-------

Grevskapet London (i rødt), overlagt på dagens Stor-London.
I 1889, elleve år etter at grevskapet ble opprettet, ble det delt inn i 28 bydeler, *metropolitan boroughs*. Disse erstattet de gamle verdslige sognene, i London kalt *vestries* og distriktene. I 1965 ble disse slått sammen til tolv av de nåværende bydelene i London. 

|  |  |
| --- | --- |
| 1. City of London (ikke en bydel)
 |  |
| 2. Westminster
3. Holborn
4. Finsbury
5. Shoreditch
6. Bethnal Green
7. Stepney
8. Bermondsey
9. Southwark
10. Camberwell
11. Deptford
12. Lewisham
13. Woolwich
14. Greenwich
15. Poplar
 | 16. Hackney
17. Stoke Newington
18. Islington
19. St Pancras
20. Hampstead
21. St Marylebone
22. Paddington
23. Kensington
24. Hammersmith
25. Fulham
26. Wandsworth
27. Lambeth
28. Battersea
29. Chelsea
 |

Referanser
----------

1. ↑   «London Basin Natural Area» (PDF), Natural England

Litteratur
----------

* Robson, William A. (1939): *The government and misgovernment of London*. London: Allen & Unwin. OCLC 504395625.

Eksterne lenker
---------------

* Kart over grevskapet Londons grenser
Broen sett fra Frederikssund mot vest  Foto: Nils Jepsen 
**Kronprins Frederiks Bro** er en bro over Roskilde Fjord, som forbinder Frederikssund med Hornsherred. Broen, som ble projektert av Anker Egelund og innviet den 30. oktober 1935 av kong Christian X, er en klaffebro som er 151 meter lang med en gjennomseilingsbredde på 30 meter.

Broen er en viktig forbindelse fra Vest- til Nordsjælland, og en sterk trafikk medfører ofte trafikkpropper, især i forbindelse med at broen er åpen ved skipspassasjer. En ny forbindelse – Kronprinsesse Marys Bro – er under oppførelse.

Den første bro på stedet ble innviet i 1868, og var en 151 meter lang trebro på pontonger. I en kort periode fra 1928 til 1936 hadde Midtsjællandske Jernbane en 300 meter lang bro over fjorden, litt sør for Kronprins Frederiks Bro. Man kan stadig se rester av den, og en del av den ble fraktet til Aalborg, hvor den er en del av Jernbanebroen over Limfjorden.

* Lengde: 151 meter
* Bredde: 12,1 meter
* Gennemseilingshøjde: 3,5 meter, kan åpnes
* Gennemseilingsbredde: 30 meter
* Byggeperiode: 1934 – 1935
* Innvielsesdato: 30. oktober 1935
* Bilspor: 2
* Togspor: ingen
* Sykkelstier: 2
* Fortau: 2
* Pris 950.000 kr (1935)

Galleri
-------

* Broen er oppe Broen er *oppe*
* Broen sett fra Hornsherred mot nordøstBroen sett fra Hornsherred mot nordøst
* Den første bro på stedetDen første bro på stedet

Referanser
----------

1. ↑  Tidsskrift for ingeniør- og bygningsvæsen 15. nov 1935

Eksterne lenker
---------------

* Kronprins Frederiks Bros egen uoffisielle hjemmeside Arkivert 22. oktober 2020 hos Wayback Machine.
* Portræt af Kronprins Frederiks Bro – Highways.dk
* Offentlig-Privat Partnerskabsmodel
* Vejdirektoratet – En ny fjordforbindelse[*død lenke*]


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
**Rasmus Risnes** (1936–2004) var en norsk fysiker som var professor ved Høgskolessenteret i Rogaland.

Han ble Dr. philos i fysikk ved Universitetet i Oslo i 1970 med avhandlingen «D.c. size effects in the electrical conductivity of aluminium single crystal films».

Han ble ansatt ved Rogaland distriktshøgskole i 1971, fra 1974 som undervisningsleder i petroleumsfag og fra 1981 som høyskoledosent. Etter en tid hos Statoil og Norske Agip ble han i 1986 beskikket som professor i petroleumsteknologi (petroleumsproduksjon) ved Høgskolesenteret i Rogaland. Han ble kort etter valgt til dekanus.

Risnes var en pioner i petroleumsrelatert bergmekanikk, med tidlige arbeider om sandstabilitet under produksjon.
Som professor bygde han opp et anerkjent forsknings- og undervisningslaboratorium, som fokuserte på stabilitet av kalk/krittformasjoner.

Referanser
----------

1. 1 2   www.digitalarkivet.no[Hentet fra Wikidata]
2. ↑  
*Arbeiderbladet*. 15. juni 1970 .  Manglende eller tom `|tittel=` (hjelp)
3. ↑  
*Tønsbergs Blad*. 5. januar 1981 .  Manglende eller tom `|tittel=` (hjelp)
4. ↑  
*Tønsbergs Blad*. 1. mars 1986 .  Manglende eller tom `|tittel=` (hjelp)
5. ↑  
*Rogalands Avis*. 9. januar 1988 .  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** VIAF
 |
Kronprinsesse Märtha av Norge, i hvis navn minnefondet er opprettet
**Kronprinsesse Märthas minnefond** er et fond som i kronprinsesse Märtha av Norges minne gir økonomisk støtte til sosiale og humanitære organisasjoner som dekker behov kommunen eller staten ikke har midler til. Mottakere av støtte har for eksempel vært sanitetsforeninger, pensjonistforeninger og lokallag av ulike foreninger og organisasjoner som arbeider til beste for personer med diagnoser og utfordringer av ulike slag.

Fondet ble opprettet under navnet *Hennes Kongelige Høyhet kronprinsesse Märthas fond* 1. april 1929. Etter kronprinsessens død den 5. april 1954 ble det besluttet at fondets arbeid skulle videreføres som minnefond.

Avkastningen på egenkapitalen blir utdelt årlig i samband med kronprinsesse Märthas fødselsdag den 28. mars. I 2018 ble 193 søkere tildelt sammenlagt 1 165 000 kroner.

Det er kong Harald V som oppnevner styret, som består av (2018):

* Prinsesse Astrid, fru Ferner (leder; datter av kronprinsesse Märtha)
* Hoffsjef Gry Mølleskog
* Biskop emeritus Sigurd Osberg
* Oberstløytnant Egil Vindorum
* Departementsråd Ingelin Killengreen

Ordenskanselliet står for administrasjonen av fondet.

Minnefondets egenkapital er på 25 235 000 kroner (2018).

Referanser
----------



1. 1 2 3  «Kronprinsesse Märthas Minnefond». *www.kongehuset.no* **(norsk)**. Besøkt 11. august 2019.
2. ↑  «Kongelige fond og stiftelser». *www.kongehuset.no* **(norsk)**. Besøkt 11. august 2019.
3. ↑  «Hoffsjefen». *www.kongehuset.no* **(norsk)**. Besøkt 11. august 2019.
4. ↑  «Kronprinsesse Märthas Minnefond - 981058763 - Firmapresentasjon». *www.purehelp.no*. Besøkt 11. august 2019.

Eksterne lenker
---------------

* Kongehuset.no om Kronprinsesse Märthas Minnefond
**Forbokstavord** eller **initialord** er forkortelser som er satt sammen av initialer. Eksempler på forbokstavord er *NRK* (fra Norsk rikskringkasting), *DNT* (Den Norske Turistforening), *USA* (engelsk: United States of America) og NATO (engelsk: North Atlantic Treaty Organisation).

Et forbokstavord som kan uttales som et eget ord kalles et *akronym*. Eksempler på akronymer er *NATO*, *NASA* (engelsk: National Aeronautics and Space Administration). Noen akronymer går etterhvert inn i språket som vanlige ord gjennom en assimileringsprosess, og settes da ikke lenger i versaler. Et eksempel er laser (engelsk: Light amplification by stimulated emission of radiation).

I typografi settes forbokstavord normalt i kapiteler.

Eksterne lenker
---------------

* Liste over forkortelser og symboler i allmennspråket hos Språkrådet
* Reglar for forbokstavord som PC, TV, NATO, FN og WWF hos Språkrådet
* *SPRÅKnytt 30. årgang 1/ 2002* (PDF) av Norsk Språkråd
* Forbokstavord hos Språkrådet (Arkivert 11. desember 2010 hos Wayback Machine.)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** LCCN **·** LCCN **·** BNF **·** BNF (data)
 |
Formel 1-ratt fra 2012 med forbikjøringsknapp (blå, merket OV) oppe til venstre
En **forbikjøringsknapp** er en knapp i en reserbil som gir føreren muligheten til å øke bilens effekt for en kort periode for å gjøre forbikjøring enklere, og kan dermed gjøre sporten mer spennende å se på. 

Effektøkningen kan komme fra ulike mekanismer, for eksempel ved å endre motorinnstilling eller benytte energi fra en ekstra batteripakke. På forbrenningsmotorer kan man bruke lystgass, men i bilsport er det stort sett forbudt bortsett fra i dragracing.

Bruk
----

Flere racingserier har implementert ulike systemer for forbikjøringsknapper, inkludert den tidligere Champ Car-formelserien, A1GP-formelserien (kalt *PowerBoost*), Audi Sport TT Cup (siden 2015), DTM (siden 2019), Indy Lights (siden 2015) og IndyCar Series (kalt *overtake button*).

### Formel E

Formel E har såkalt *Fanboost* hvor fans kan stemme på sin favorittsjåfør via ulike sosiale medier for å gi dem litt ekstra motoreffekt på hvert løp. I 2018-19 sesongen ble i tillegg såkalt angrepsmodus (*attack mode*) introdusert som går ut på at sjåførene får ekstra motoreffekt ved å kjøre gjennom et spesifisert område av banen utenfor idealsporet. Sjåføren kan deretter trykke på angrepsmodus-knappen i en angitt angrepsmodussone for å aktivere den ekstra motoreffekten.

### Formel 1

I Formel 1 brukes et kinetisk energigjenvinningssystem (KERS) ved at man lader en batteripakke under bremsing. Man lagrer dermed energi til senere bruk snarere enn å bare øke effekten som med enkelte andre systemer.

Med aktiv bakvinge (dragreduksjonssystem, DRS) øker man derimot akselerasjonen og topphastigheten ved å endre på vinkelen til bakvingen slik at man reduserer luftmotstanden istedet for ved å øke kraften.

Bruk til annet enn forbikjøring
-------------------------------

Det er ingen krav om at forbikjøringsknappen bare kan brukes når man skal kjøre forbi en annen bil. For eksempel kan en sjåfør velge å bruke knappen for å forsvare en posisjon, eller for å forbedre rundetiden under under kvalifisering eller under løpet mens man foretar en undercut eller overcut. Hvor mye ekstra effekt som er tilgjengelig via forbikjøringsknappen kan variere.

* Hvit KERS-knapp på venstre side av et Formel 1-ratt fra en 2012 CaterhamHvit KERS-knapp på venstre side av et Formel 1-ratt fra en 2012 Caterham
* Gul knapp merket «over» øverst på venstresiden av et Formel 1-ratt fra en 2008 ToyotaGul knapp merket «over» øverst på venstresiden av et Formel 1-ratt fra en 2008 Toyota

Se også
-------

* Startkontroll

Referanser
----------

1. ↑  «A1GP: The Car». Arkivert fra originalen 5. oktober 2009. Besøkt 31. august 2009.
2. ↑  «Formula 1 - Drag Reduction System».
**Atomic B-Boys** er en norsk breakegruppe. B-boy er ett uttrykk for en som breaker («break-boy»). Gruppen består av Lars «PayTwo» Undli, tvillingene Andre «Tech Rock» Eriksen og Kevin «Karma» Eriksen og Bjørn «Sean» Hagen. Hagen trakk seg ut av gruppen i 2000 og satser nå på Boogalooing.

Bakgrunn
--------

Guttene ble tidlig dratt mot hiphop-miljøet og har vært aktive innen både rap og graffiti i tillegg til breaking. Lars Undli var initiativtakeren til gruppen Atomic B-Boys i 1991 sammen med Hagen. Atomic B-Boys har vunnet norgesmesterskapet i breaking flere ganger. Gruppen ble svært populær, turnerte i mange år både i Norge og internasjonalt og kan sies å ha vært en foregangsgruppe innen norsk hiphop.

I 1995 stilte de opp i noe som kan kalles for VM i breaking (Battle Of The Year) som første norske breakegruppe noensinne. Filmen fra denne konkurransen, «Battle Of The Year 1995», er en film som har inspirert mange til å begynne med breaking. «Nemokid» fra det norske dansecrewet «Stumbling Moves» mener denne filmen inspirerte ham til å begynne med breaking. 

I 1999 samarbeidet Atomic B-Boys med streetdancegruppen Incredible Red og turnerte med showet «Access to par 1000» under navnet «Atomic Red».

I Scandinavian BOTY 2000, slo Atomic B-Boys seg sammen med svenske «Moves Per Minute», under navnet «Nasty 9», og vant mesterskapet.

Atomic B-Boys koreograferte og fremførte Norges første breaketeaterforestilling; «Evolution of Style» første gang i 1999, og showet turnerte med Riksteatret i 2003.

Meritter
--------

Vinnere av:

* NM i «B Boy Crew» 1997
* «B Boy Rumble», Rockefeller i Oslo 1999, delt tittel i «Crew battles» med gruppen Floor Knights.
* Scandinavian BOTY 2000, sammen med svenske «Moves Per Minute», under navnet Nasty 9.
* Øya-festivalen 2001 battle mot britiske «Scarecrows».

Video
-----

Atomic B Boys: Battle Of The Year 1995

Eksterne lenker
---------------

* Sean Arkivert 25. mai 2008 hos Wayback Machine.

* PayTwo
**BALCO** er en forkortelse for **Bay Area Laboratory Co-operative**, som er et farmasøytisk laboratorium i Burlingame, California, i USA. Laboratoriet ble i 2004 kjent på grunn av sin ulovlige produksjon av designer-dopet THG.

Stoffet ble først kjent da en sprøyte med stoffet ble sendt anonymt til USADA sommeren 2003. Senere har det kommet fram at den anonyme tipseren var sprinttreneren Trevor Graham. Det ble igangsatt full etterforskning, og man fant at stoffet kom fra BALCO.

Videre fant man at friidrettstreneren Greg Anderson hadde distribuert stoffet til flere av sine utøvere. De mest profilerte utøverne som kom i søkelyset var sprinterne Dwain Chambers, Tim Montgomery, Marion Jones og kulestøteren C.J. Hunter. Det ble også funnet spor som knyttet stoffet til flere navngitte baseball-spillere, fotball-laget Oakland Raiders og det amerikanske OL-laget i judo. Av disse var det bare Tim Montgomery og Dwain Chambers som ble dømt for bruk av THG, og utestengt fra idretten i to år.

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Atomic Betty*** er en canadisk–fransk animert eventyrserie for barn som ble sendt på Teletoon fra 2005 til 2008.

Handling
--------

Betty er en liten syvåring som lever et normalt liv. Men når hun får klokken sin, oppdager hun at det ikke er en normal klokke, men en klokke som gjør henne til Atomic Betty kosmosvokter. Det er mange skurker i universet som Betty, Sparky (et romvesen) og X-5 (en robot) må fange. Hovedskurken er Maximus I.Q. og assistenten hans er Minimus P.U.

Rollefigurer
------------

* **Atomic Betty**

Atomic Betty er en helt normal nabojente hvis du ser bort fra at hun er en kosmosvokter. Bettys familie og venner vet ikke at hun er en kosmosvokter. Betty er god til å slåss, hun var faktisk på karatekurs tidligere, så det betyr at hun kan gi skurkene et par karatetriks. Skipet til Betty hetter Stjerneknuser. Norsk stemme av Janne Heltberg.

* **Sparky**

Sparky er Bettys klønete hjelper. Han er ikke så intelligent som robotpartneren Xfem, men Betty klarer seg ikke uten han. Hans mot og innsats for å redde dagen gjør han til en god del av teamet. Han har en fotvorte som er mye større en nesen hans (nesen hans er veldig stor). Han har også fire mager.

* **X-5**

X-5 er Bettys intelligente robotpartner. Han er kjempeflink med tall. Han har ingen følelser. Han tåler ikke å høre en vits. Hver gang han hører ordet krøsjmål, gråter han.

* **Admiral Von Karpe**

Admiral Von Karpe er sjefen over de galaktiske vokterne. Han gir Betty og teamet hennes beskjeder om oppdragene de må gjøre. Det merkeligste med ham er at han er en fisk som kan puste uansett hvor han er.

* **Maximus I.Q.**

Maximus I.Q. er en kattaktig superskurk som er på jakt etter navnet til Atomic Bettys planet. Favorittmaten til Maximus er brasilianske neshornegg. Maximus er kjempegod til å ødelegge, men han lykkes aldri.

* **Minimus P.U.**

Minimus P.U. er Maximus sin lydige assistent. Han propper alltid i seg mat. Hver gang Minimus har gjort noe galt er det bare flaks at han overlever. Minimus har to ansikter.

I tillegg finnes det en del andre figurer: Noah Parker, Penelope Lang, Bettys foreldre, Bettys bestemor, Bettys lærer, Pennelopes gjeng og Sparkys mor.

Eksterne lenker
---------------

* (en) Offisielt nettsted Rediger på Wikidata
* (en) *Atomic Betty* på Internet Movie Database Rediger på Wikidata

* (en) *Atomic Betty* på The Movie Database – TV Rediger på Wikidata
* *Atomic Betty* på CartoonNetwork.no
* *Atomic Betty* hos TV.com
**Thomas Byström** (født 28. november 1893, død 22. juli 1979) var en svensk rytter som deltok i de olympiske leker 1932 i Los Angeles.

Byström vant en olympisk sølvmedalje i dressur under Sommer-OL 1932 i Los Angeles. Med hesten «Gulliver» var han med på det svenske laget som kom på andreplass bak Frankrike i lagkonkurransen i dressur. De andre på laget var Gustaf Boltenstern på «Ingo» og Bertil Sandström på «Kreta». I den individuelle konkurransen kom Byström og «Gulliver» på fjerdeplass.

OL-medaljer
-----------

* 1932 USAs flagg Los Angeles - Sølv Sølv i hestesport, dressur lag Sveriges flagg Sverige

Eksterne lenker
---------------

* (en) Thomas Byström – Olympedia Rediger på Wikidata

* (en) Thomas Byström – Sports-Reference (OL-resultater – arkivert) Rediger på Wikidata

* (en) Thomas Byström – databaseOlympics.com (arkivert) Rediger på Wikidata

* (sv) Thomas Byström – Sveriges olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
En **airdrop** er en distribusjon av en kryptovaluta-token eller mynt, vanligvis gratis, til en rekke lommebokadresser. Airdrops implementeres først og fremst som en måte å få oppmerksomhet og nye følgere, noe som resulterer i en større brukerbase og en bredere utbetaling av mynter.

Oversikt
--------

Airdrops tar sikte på å dra nytte av nettverkseffekten ved å engasjere eksisterende eiere av en bestemt blokkjedebasert valuta, som Bitcoin eller Ethereum i deres valuta eller prosjekt.

Skatteetaten har ikke uttalt seg direkte om hvordan airdrops skal rapporteres og behandles skattemessig. Skatt på airdrops som man får fordi man eier en annen eller samme kryptovaluta skal likevel antakelig behandles på samme måte som staking av kryptovaluta, der gevinsten skattlegges som kapitalgevinst med 22 % skatt. Får man imidlertid airdrops uten at det har direkte sammenheng med krypto, f.eks. ved etablering av en wallet, kan dette etter omstendighetene anses som en gave eller en tilfeldig inntekt (skatteloven § 5-50), som vil være skattepliktig hvis den overstiger 10 000 kroner.

Referanser
----------

1. ↑  «The latest crypto PR craze: ‘Airdropping’ free coins into your wallet». *VentureBeat* **(engelsk)**. 6. september 2017. Besøkt 3. januar 2022.
2. ↑  bitcoinakademiet.no (1. januar 2020). «Skatteregler bitcoin og kryptovaluta i Norge for 2020 - Bitcoinakademiet». Besøkt 3. januar 2022.
3. ↑  «Guide: Skatt på Kryptovaluta Airdrops | Coinpanda». 28. oktober 2020. Besøkt 3. januar 2022.
4. ↑  admin (5. april 2022). «Skatt på bitcoin og kryptovaluta - slik gjør du det». *ForbrukerNorge* **(engelsk)**. Besøkt 6. april 2022.
**Airfix** er en britisk produsent av plastbyggesett. Firmaet ble etablert av Nicholas Kove i 1939 og produserte til å begynne med oppblåsbare leker, derav navnet «Airfix».

Først i 1949 produserte Airfix sitt første plastbyggesett, i form av en Ferguson-traktor. Utover 50-, 60- og 70-tallet utvidet firmaet utvalget sitt hurtig og ble en av hovedaktørene på markedet. Airfix produserte i denne perioden også tilbehør i form av lim, pensel og maling, og hadde også et stort utvalg av spill, leker og modelljernbaneprodukter.

I tillegg til byggesett hadde Airfix en omfattende produksjon av lekefigurer i plastikk i to størrelser, skala 1/31 og 1/72. De fleste nasjonaliteter var representert, og modellene var hentet fra middelalder, Napoleonskrigene, første og andre verdenskrig samt senere. I hovedsak var det lekesoldater som ble mest omsatt, men Airfix hadde også figurer med indianere, cowboyer, Tarzan, eksotiske dyr og fotballspillere, for å nevne noen.

Fra slutten av 70-tallet fikk firmaet store økonomiske problemer og har siden hatt bare en begrenset utvikling av nye produkter. Firmaet er i dag eid av modelljernbaneprodusenten Hornby og bare plastbyggesettene er fremdeles i produksjon.

En Airfixmodell fra 1957

Referanser
----------

1. ↑  Militær Historisk Nostalgi - Airfix mobiliserer, H. Wang, 2014.

Eksterne lenker
---------------

* (en) Offisielt nettsted Rediger på Wikidata

* (en) Airfix – kategori av bilder, video eller lyd på Commons Rediger på Wikidata
**Airspeed AS.57 Ambassador** var et to-motors britisk trafikkfly som ble bygget i 23 eksemplarer hos Airspeed Ltd. sist på 1940-tallet. Flyet fløy første gang 10. juli 1947, og var en av de produkter bygget etter retningslinjer som var fastsatt av den såkalte Brabazon-komitéens forslag for nye fly etter andre verdenskrig. Det var et fly drevet med stempelmotorer. Ambassador fikk bare begrenset bruk, mens Vickers Viscount ble bygget i hundretalls eksemplarer.
British European Airways bestilte totalt 20 fly og var den viktigste brukeren av flytypen. Det ble også brukt av Dan-Air, som var et av de første selskap som kunne tilby charterreiser til feriedestinasjoner ved Middelhavet. Andre britiske charterselskaper, som BKS Air Transport ble andregangs brukere av flyet.

Norske Norrønafly kjøpte i 1960 to fly, som var malt i selskapets farger og tildelt norske kjennetegn, men fikk likevel ikke driftstillatelse av Luftfartsverket. Flyene ble i stedet overtatt av sveitsiske Globe Air.

Ulykker og hendelser
--------------------

To Ambassador-fly var innblandet i alvorlige ulykker:

* En Ambassador havarerte kort efter start fra München den 6. februar 1958. Ulykken er blitt kjent som München-ulykken og fikk enorm oppmerksomhet i Storbritannia da mange av de omkomne var spillere på det velkjente fotballaget  Manchester United, i selskap med supportere og journalister. 23 av de 44 ombord omkom.

* Den 3. juli 1968 havarerte en Ambassador tilhørende BKS Air Transport på London Heathrow. Besetningen omkom likesom et antall hester som inngikk i transporten. En parkert Hawker Siddeley Trident ble totalskadet og en annen Trident skadet.

Eksterne lenker
---------------

* Foto av en Ambassador med registreringen G-ALZT
***Exit Through the Gift Shop*** er en britisk dokumentarfilme regissert av Banksy. Filmen følger den franske immigranten Thierry Guetta som bor i Los Angeles, og hans interesse i graffiti.

Handling
--------

Filmen følger den franske immigranten Thierry Guetta, som dokumenterer alle sine opplevelser med et videokamera. På ferie i Frankrike oppdager han at fetteren hans er graffitiartisten Invader, og han begynner å dokumentere graffitikulturen. Han treffer den berømte graffitiartisten Banksy når han kommer til Los Angeles for å holde en utstilling, og blir guiden hans der. Med støtte fra Banksy blir Guetta selv graffitiartist under psedonymet «Mr. Brainwash», og holder til slutt sin egen suksessfulle utstilling.
Rhys Ifans står bak fortellerstemmen.

Mottagelse
----------

Filmen har fått gode kritikker, og har en rating på 98% på Rotten Tomatoes med en snittkarakter på 8,2 av 10.

Filmen ble nominert til flere priser, inklusive BAFTA og Oscar for beste dokumentarfilm.

Det er spekulert om historien er virkelig eller ikke, og om det i virkeligheten er Banksy som står bak kunsten til Mr. Brainwash.

Referanser
----------

1. ↑  «Exit Through the Gift Shop (2010)». Rotten Tomatoes. Besøkt 3. februar 2011.

Eksterne lenker
---------------

(en) *Exit Through the Gift Shop* på Internet Movie Database Rediger på Wikidata

* (sv) *Exit Through the Gift Shop* i Svensk Filmdatabas Rediger på Wikidata
* (da) *Exit Through the Gift Shop* i Danmark Nationale Filminstitut Rediger på Wikidata
* (en) *Exit Through the Gift Shop* på AllMovie Rediger på Wikidata
* (fr) *Exit Through the Gift Shop* på Allociné Rediger på Wikidata
* (nl) *Exit Through the Gift Shop* på MovieMeter Rediger på Wikidata
* (en) *Exit Through the Gift Shop* på Turner Classic Movies Rediger på Wikidata
* (en) *Exit Through the Gift Shop* på American Film Institute Rediger på Wikidata
* (en) *Exit Through the Gift Shop* på Rotten Tomatoes Rediger på Wikidata
* (en) *Exit Through the Gift Shop* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |